- તાલુકા મથક ઉમરેઠમાં ગઈકાલે તસ્કરોએ ત્રણ સ્થળોએ હાથ સાફ કરી રૂ.૧,૩૨,૦૦૦ની ચોરી કરી દિવાળી પહેલા જ ‘ધંધા’નું મુહૂર્ત કર્યું હતું. નગરના ઓડ બજાર સ્થિત મફતલાલ ફેમિલી શોપના શટરના તાળા તોડી અંદરના બીજા દરવાજાના તાળા તોડી નાખી કિંમતી કાપડની ચોરી કરી રૂ.૧,૨૫,૮૦૦ની મતા તેમજ આજ રોડ પર મૂળેશ્વર મહાદેવના મંદિર સામે આવેલ એક સિમેન્ટની દુકાનમાંથી રૂ.૭ હજારનું પરચૂરણ ચોરાયાની ફરિયાદ ઉમરેઠ પોલીસ મથકે નોંધાઈ છે. જ્યારે ત્રીજી ચોરી જીઇબીની સામેના પતરાંના ગોડાઉનમાં થઇ હતી. પરંતુ તસ્કરોને અહીં ફેરો પડ્યો હતો.